Kawontênan makatên punika tuwan pangarsa, anggampilakên anggèn kula badhe ngaturi wawasan bab wau, kanthi pamuji mugi-mugi pamarentah anggatosna sadaya ingkang badhe kula aturakên mangke. Makatên malih dêrênging manah kula nêdya ngaturi wawasan punika ugi saking bab badhe ewah-ewahan wau sampun dipun rêmbag wontên ing Soerabaiasch Handelsblad sarta Timbul. Mila ing pangintên tumrapipun pamarentah inggih namung bingah dening bab badhe ewah-ewahan wau sampun karêmbag muyêg, dados badhe putusanipun nama wohing rêmbag ingkang sampun matêng.